מחלף ההלכה

**מחלף ההלכה** הוא מחלף בנתיבי איילון על הגבול בין תל אביב-יפו לרמת גן. 

המחלף בנוי בתצורת מחלף יהלום המשולב במחלף עלה תלתן חלקי. בדומה למחלפים אחרים בנתיבי איילון גם במחלף זה הגשר נבנה בתוואי הדרך העירונית והוא חולף מעל הדרך המהירה.

היציאה לכיוון איילון צפון מתחברת ליציאה למחלף רוקח. תחת המחלף עוברת מסילת החוף. 
## היסטוריה
בשנת 1962 אושרה תוכנית לסלילת רחוב חדש המקשר בין רחוב ביאליק ברמת גן לרחוב פנקס בתל אביב (רחוב ההלכה בתל אביב, לימים רחוב שלמה גורן), כולל גשר מעל נחל איילון ומינהור הכביש או סלילתו על גשר מעל למסילת החוף העוברת במקום. הקמת הרחוב והגשר התעכבה וב-1965 הוחל גם בתכנון נתיבי איילון, כך שהתכנון הראשוני היה צריך להשתנות. באוגוסט 1966 פורסם לבסוף מרכז להקמת הגשר; ונבנו במקום שני גשרי ביילי שנחנכו ב-11 בינואר 1968. הגשרים הוגדרו כזמנייים, היו בגובה נמוך יחסית מעל תוואי הנחל ונועדו להחלפה עם גשר רחב וגבוה יותר במסגרת סלילת נתיבי איילון. הם היו חלק מסדרה של גשרי ביילי שהוקמו מעל האיילון באותה תקופה.

באוקטובר 1969 החלו העבודות על נתיבי איילון, שכללו בשלב הראשון העברת אפיק הנחל לתוך תעלת בטון. אך הופסקו במאי 1970, עקב הצורך לתכנן פתרון להמשך השימוש בגשרי הביילי במקביל לתכנון ובניית המחלף במקום. בינואר 1971 נסגר אחד הגשרים במטרה להזיז את מיקמו במסגרת העבודות בנחל. בהמשך מחסור במלט עיכב את העבודות. בפברואר 1973 נסגר הגשר עקב חשש ליציבותו. סגירה וחיזוק של הגשר נדרשו עוד מספר פעמים במהלך השנים

באפריל 1982 אזור גשר ההלכה היה לקצה הצפוני של נתיבי איילון, עם פתיחת הקטע הראשון שלהם ממחלף השלום לכיוון צפון , וביולי 1983 גם בכיוון הנגדי. באותה עת הסתיים הכביש המהיר מחוץ לתוואי נחל איילון בצומת. והעבדות להקמת המחלף במקום התעכבו שנים רבות, הם החלו בתחילת שנות ה-80 של המאה ה-20. הם הופסקו ב-1984 עקב מחסור בתקציב. בינתיים הוטלה הגבלת משקל על מעבר בגשר הביילי. ב-26 בינואר 1988 נחנך לבסוף גשר ההלכה החדש עם שלושה נתיבים שתנועת מכוניות מתל־אביב לרמת־גן הייתה בשני נתיבים ובכיוון הנגדי בנתיב אחד
. עם סיום בנייתו הוסטו נתיבי איילון אל תוך תוואי הנחל והמשיכו משם לכיוון מחלף רוקח, שנחנך ב-30 באוקטובר 1988. 

במשך מספר שנים לאחר השלמת הבנייה נותרה הפנייה מהדרך העירונית לכיוון איילון צפון סגורה לתנועה עקב מאבק דיירי הבניין הסמוך. הפנייה נפתחה לתנועה עם השגת הסכם פשרה חריג שהתיר מעבר לכל כלי תחבורה פרט לאופנועים. באמצע שנות ה-90 בוצע עדכון במבנה הלולאה היוצאת מאיילון בכיוון דרום, כך שבמרכזה הוקם צומת מרומזר המאפשר פנייה לרחוב חדש הנקרא רחוב פנחס ספיר.

בצידו המזרחי של הגשר, עומדים בניינים אשר מכוסים בשלטי פרסום ענקיים מאז סוף שנות ה-90 של המאה ה-20. שלטים אלו היו משלטי הפרסום הבולטים בישראל. נגד השלטים התקיימו מחאות רבות בעשור הראשון של המאה ה-21, הן על רקע בטיחותי - כעלולות לגרום לתאונות דרכים והן על כך שפעמים רבות הוצגו בהם דוגמנים ודוגמניות בלבוש חושפני. בסוף שנת 2007, לאחר דיון בבג"ץ, הונחו המפרסמים להסיר שילוט בכל דרך בין עירונית ובהתאם הוסרו השלטים במחלף. בשנת 2009 הוחזר השילוט למחלף, לאחר שחוקק חוק המותיר בידי הרשות המקומית את ההחלטה על אישור השילוט.


קובץ:Shilut huzot 2.JPG|שילוט חוצות בצומת גשר ההלכה וסוף רחוב ביאליק, מאחור מבנה מיטשל של מכללת שנקר, אפריל 2006
קובץ:Tlvgenel009.jpg|אזור מחלף ההלכה במבט מדרום, מרץ 2011
קובץ:Ayalon railway 4.jpg|מחלף ההלכה לכיוון דרום, יוני 2023


## קישורים חיצוניים

*תמונה של גשר ההלכה הנוכחי בעת בנייתו במהלך שנות ה-80 של המאה ה-20 לצד גשרי הביילי שקדמו לו
*תמונה של גשרי הביילי הישנים

## הערות שוליים

הלכה, מחלף ה-
הלכה, מחלף ה-
קטגוריה:רמת גן: תחבורה
ההלכה